als_Latn dik_Latn sag_Latn
Twitter do të blejë kompaninë Gnip, e cila analizon të dhënat në rrjetet sociale. Kushtet e marrëveshjes nuk janë zbuluar akoma.
Gnip është themeluar në vitin 2008 dhe ka selinë në Kolorado. Përveç mbledhjes së të dhënave nga dhjetëra rrjete sociale nëpërmjet një API, si në Instagram, Redit, Tumblr, etj, Gnip është një nga disa partnerët e Twitter-it, e cila ka qasje të plotë tek indeksi i cicërimave në këtë rrjet social, që nga viti 2006.
“Ne kemi lidhur partneritet me Twitter-in para katër vitesh, për ta bërë më të lehtë për organizatat që të përfitojnë nga analizimi i të dhënave nga çdo cicërimë e bërë në Twitter,” tha Gnip në një postim të bërë të martën. Ne kemi dërguar me shumë se 2.3 trilionë cicërima tek konsumatorët në 42 shtete, të cilët i përdorin këto cicërima për të reklamuar bizneset e tyre, si bizneset e inteligjencës, marketingut, shërbimet profesionale, etj.
“Ne duam që t’i bëjmë të dhënat tona të hapura për publikun e gjerë, dhe mënyra më e mirë për ta bërë këtë është të punojmë direkt me konsumatorët që të kuptojmë më mirë nevojat e tyre. Si përfundim, ne kemi rënë dakord që të blejmë Gnip, një sigurues kryesor i të dhënave sociale dhe një partner i vjetër i kompanisë tonë,” shkroi Twitter në një postim.
Blerja e kompanisë Gnip, si dhe disa blerje të tjera që ka bërë kompania këto muajt e fundit, tregojnë interesin e Twitter-it për të zgjeruar biznesin e saj.
(Herë të lexuara: 166)
als_Latn als_Latn als_Latn als_Latn als_Latn als_Latn